ԹՂԹԻ ԹԱՓՈՆԻ ԱՌՈՒՎԱՃԱՌՔԻ ԹԻՎ 1 ՊԱՅՄԱՆԱԳԻՐ


ք. Երևան 								փետրվարի 2023թ.

Դատական դեպարտամենտը, ի դեմս ղեկավարի պարտականությունները կատարող Ն. Գալստյանի, որը գործում է Դատական դեպարտամենտի կանոնադրության հիման վրա, այսուհետ՝ «Վաճառող», մի կողմից, և ………………………-ն, ի դեմս ---------------------------, որը գործում է ընկերության կանոնադրության հիման վրա այսուհետ` «Գնորդ», մյուս կողմից, միասին այսուհետ՝ «Կողմերը», հիմք ընդունելով Դատական դեպարտամենտի կողմից տրված հայտարարության հիման Գնորդի առաջարկված ամենաբարձր գինը և պայմանները, կնքեցին սույն պայմանագիրը (այսուհետ՝ Պայմանագիր) հետևյալի մասին, 

1. Պայմանագրի առարկան 
1.1 Պայմանագրով Վաճառողը պարտավորվում է Գնորդին, որպես  սեփականություն, հանձնել Դատական դեպարտամենտի հաշվեկշռին կցված Երևան քաղաքում տեղակայված առանձնացված ստորաբաժանումներում առկա և պահպանության ոչ ենթակա թղթի թափոնը (այսուհետ՝ Ապրանք)՝ որպես հումք վերամշակելու նպատակով, իսկ Գնորդը պարտավորվում է Դատական դեպարտամենտից ընդունել, տեղափոխել, կշռել Ապրանքը և վճարել դրա համար:    
1.2 Թղթի թափոնը որոշվում է՝ հաշվի առնելով առկա Ապրանքի և Գնորդի կողմից այն ընդունելու, տեղափոխելու կշռելու և վճարելու հնարավորությունները, որի վերաբերյալ Կողմերի միջև նախապես ձեռք է բերվում (բանավոր կամ գրավոր) պայմանավորվածություն: 

2. Կողմերի իրավունքներն ու պարտականությունները 
2.1 Վաճառողը պարտավոր է՝
 2.1.1 Պայմանագրի կնքումից հետո՝ հանձնման-ընդունման ակտով (Հավելված N 1), Ապրանքը հանձնել Գնորդին՝ վերամշակման նպատակով: Վաճառողի՝ Ապրանքը կամ դրա մի մասը հանձնելու պարտականությունը համարվում է կատարված, Ապրանքը կամ դրա մի մասը Գնորդին հանձնելու պահից: 
2.2. Վաճառողն իրավունք ունի՝ 
2.2.1 Ապրանքը կամ դրա մի մասը Գնորդին հանձնելուց հետո պահանջելու 10 օրվա ընթացքում վճարել Ապրանքի կամ դրա մի մասի համար:
 	2.2.2 եթե Գնորդը Պայմանագրի խախտմամբ հրաժարվում է Ապրանքն ընդունելուց և դրա համար վճարելուց իր ընտրությամբ պահանջել վճարելու Ապրանքի համար կամ հրաժարվել Պայմանագիրը կատարելուց: 
2.2.3 Պահանջել Գնորդից ներկայացնել Ապրանքը վերամշակելու վերաբերյալ փաստաթուղթ, այդ թվում՝ Պայմանագրի գործողության ժամկետի ավարտից հետո՝ 1 տարվա ընթացքում:
 
2.3 Գնորդը պարտավոր է՝ 
2.3.1 Պայմանագրի կնքումից հետո՝ հանձնման-ընդունման ակտով, Ապրանքը՝ վերամշակման նպատակով ստանալ Վաճառողի կողմից նախապես նշված վայրից, իր միջոցների հաշվին կշռել և տեղափոխել այն: 
2.3.2 Իր միջոցների հաշվին իրականացնել Ապրանքի կամ դրա մի մասի տեղափոխումը, կշռումը և մշակումը:
2.3.3 Ապրանքի կամ դրա մի մասի՝ Պայմանագրով սահմանված կարգով ստացումից հետո 10 օրյա ժամկետում Վաճաոողի կողմից նախապես տրամադրված հաշվեհամարին փոխանցել վճարման ենթակա գումարը: 
2.3.4 Ապրանքը կամ դրա մի մասը օգտագործել բացառապես սույն Պայմանագրով սահմանված նպատակով: 
2.3.5 Ապահովել Ապրանքում պարունակվող տեղեկատվության գաղտնիությունը, չտարածել, չհրապարակել և այլ կերպ այլ անձանց չտրամադրել Ապրանքում պարունակվող փաստաթղթերը, տվյալները և տեղեկությունները: Սույն կետով սահմանված պարտավորությունների չկատարումը հանգեցնում է գաղտնիության ռեժիմի խախտման հետ կապված՝ ՀՀ օրենսդրությամբ սահմանված պատասխանատվության: 
2.4 Գնորդն իրավունք ունի՝
 2.4.1 Վաճառողից պահանջել հանձնելու նախապես պայմանավորված չափով Ապրանքը կամ դրա մի մասը: 
2.4.2 Եթե Վաճառողը հրաժարվում է հանձնել Ապրանքը, միակողմանի հրաժարվել Պայմանագիրը կատարելուց: 

3. Պայմանագրի գինը, վճարման կարգը և գործողության ժամկետը
 	3.1 Ապրանքն ընդունելու նպատակով Կողմերը Ապրանքի կամ դրա մի մասի կշռելուց հետո 5-օրյա Ժամկետում կազմում և ստորագրում են Ապրանքի հանձնման-ընդունման ակտ, որում նշվում է Ապրանքի յուրաքանչյուր չափաբաժնի քաշը, ընդունման ամսաթիվը և կողմերի վերաբերյալ տվյալներ: 
3.2 Գնորդը պարտավորվում է Ապրանքի կամ դրա մի մասի յուրաքանչյուր 1 կիլոգրամի դիմաց Վաճառողին վճարել ------ /------/ ՀՀ դրամ, որն իր մեջ ներառում է Ապրանքի կամ դրա մի մասի ստացման, կշռման և տեղափոխման հետ կապված ծախսերը, ինչպես նաև Գնորդի կողմից՝ ՀՀ օրենսդրությամբ սահմանված կարգով վճարման ենթակա բոլոր հարկերը, տուրքերը և այլ վճարները: 
3.3 Ապրանքի կամ դրա մի մասի յուրաքանչյուր չափաբաժնի համար վճարվող գինը որոշվում է և դրա կշռելուց հետո կազմված հանձնման-ընդունման ակտով: 
3.4 Գնորդն իրեն հանձնված Ապրանքի դիմաց վճարում է հանձնման-ընդունման ակտի հիման վրա, ՀՀ դրամով, անկանխիկ եղանակով՝ Վաճառողի կողմից տրամադրված հաշվեհամարին փոխանցելու միջոցով: 
3.5 Եթե Գնորդը Պայմանագրով սահմանված ժամկետում չի վճարում Ապրանքի կամ դրա մի մասի համար, ապա Վաճառողն իրավունք ունի հրաժարվել Պայմանագիրը կատարելուց և ձեռնարկել նման իրավիճակներից բխող այլ միջոցներ:
3.6 Պայմանագիրը կնքվում է 1 տարի ժամկետով, որի ընթացքում իրականացվելու է Ապրանքի տրամադրումը Գնորդին: Պայմանագրով սահմանված ժամկետը կարող է երկարաձգվել Կողմերի փոխադարձ համաձայնությամբ՝ համաձայնագիր կնքելու միջոցով։ 

4. Կողմերի պատասխանատվությունը 
4.1 Պայմանագրի չկատարման կամ ոչ պատշաճ կատարման, ինչպես նաև պատճառված վնասների համար Կողմերը պատասխանատվություն են կրում Պայմանագրով և ՀՀ օրենսդրությամբ սահմանված կարգով: 



5. Անհաղթահարելի ուժի ազդեցությունը 
5.1 Պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է սույն պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով պարտավորությունների կատարումը: Եթե արտակարգ ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել պայմանագիրը՝ այդ մասին նախապես տեղյակ պահելով մյուս կողմին:

 	6. Այլ պայմաններ 
6.1 Պայմանագիրն ուժի մեջ է մտնում այն ստորագրելու պահից և գործում է մինչև Կողմերի Պայմանագրով ստանձնած պարտավորությունների ողջ ծավալով կատարումը: 
6.2. Պայմանագրով Կողմերի միջև ծագած վեճերը լուծվում են բանակցությունների միջոցով: Համաձայնության չգալու դեպքում վեճերի լուծումը կարգավորվում է ՀՀ օրենսդրությամբ սահմանված կարգով: 
6.3 Կողմերի համաձայնությամբ: Պայմանագիրը կարող է փոփոխվել կամ լրացվել լրացուցիչ համաձայնագիր կնքելու միջոցով։ 
6.4 Պայմանագիրը կազմված է 3 էջից, կնքվում է հայերեն լեզվով, երկու օրինակից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ։ 

7. Կողմերի հասցեները, բանկային վավերապայմանները և ստորագրությունները

	Պ Ա Տ Վ Ի Ր Ա Տ ՈՒ
Դատական դեպարտամենտ

Հասցե՝ ք. Երևան, Կորյունի 15/1  
[bookmark: _GoBack]Հ/Հ՝ 900005028064
ՀՎՀՀ՝ 02583241
ՀՀ ՖՆ գործառնական վարչություն 

Ղեկավար՝ Ա. Հարությունյան


---------------------------------
/ստորագրություն/
Կ.Տ
	Կ Ա Տ Ա Ր Ո Ղ

                       (ստորագրություն)
                                  
                                        Կ.Տ.

